จ.ยะลา มีประชาชนสมัครจิตอาสาเฉพาะกิจฯ“ทำความดีเพื่อพ่อ”สานต่อพระราชปณิธาน น้อมถวายในหลวง รัชกาลที่ 9 รวมทั้งสิ้น 39,397 คน
30 วัน ชาวยะลา สมัครจิตอาสาเฉพาะกิจฯ“ทำความดีเพื่อพ่อ”สานต่อพระราชปณิธาน น้อมถวายในหลวง รัชกาลที่ 9 รวม 39,397 คน

นางสาวศุภกร สุวรรณ์ ปลัดอำเภอ (เจ้าพนักงานปกครองชำนาญการพิเศษ) หัวหน้ากลุ่มงานทะเบียนและบัตร ที่ทำการปกครองอำเภอเมืองยะลา เปิดเผยว่า หลังจาก จ.ยะลา ได้เปิดรับสมัครจิตอาสาเฉพาะกิจ งานพระราชพิธีถวายพระเพลิงพระบรมศพ ฯ เพื่อให้ประชาชนชาวยะลา ได้แสดงออกถึงความจงรักภักดี และสำนึกในพระมหากรุณาธิคุณของพระบาทสมเด็จพระปรมินทรมหาภูมิพลอดุลยเดช บรมนาถบพิตร  พร้อมร่วมใจกันทำความดี สานต่อพระราชปณิธาน ถวายเป็นพระราชกุศล แด่พระบาทสมเด็จพระปรมินทรมหาภูมิพลอดุลยเดช บรมนาถบพิตร ตั้งแต่วันที่ 1 กันยายน - 30 กันยายน 2560 ณ ที่ว่าการอำเภอ ทั้ง 8 อำเภอใน จ.ยะลา   ในส่วนของ ที่ว่าการ อ.เมืองยะลา ในวันที่ 30 กันยายน 2560 ซึ่งเป็นวันสุดท้ายของการเปิดรับลงทะเบียน มีผู้มาลงทะเบียนสมัครจิตอาสาฯ รวมทั้งสิ้น 1,609 คน โดย ตั้งแต่วันที่ 1-30 ก.ย 60 มีผู้มาลงทะเบียน จำนวน ทั้งสิ้น 11,290 คน 

 สำหรับผู้ที่ลงทะเบียนในรอบที่ 1 จำนวน 3,093 คน สามารถมารับบัตรและสิ่งของพระราชทาน ได้ในวันที่ 10 ต.ค 60 ณ ที่ว่าการ อ.เมืองยะลา ซึ่งสิ่งของพระราชทาน ประกอบด้วย หมวก จำนวน 3,062 ใบ ผ้าพันคอ 3,062 ชิ้น เสื้อ 2,349 ตัว ปลอกแขน 3,093 ปลอก และ กระปุกออมสิน 833 ใบ ส่วนผู้ที่ลงทะเบียนในรอบที่ 2 สามารถมารับสิ่งของพระราชทานได้ในวันที่ 22 ต.ค 60 

 ขณะที่ ยอดรวมประชาชนจิตอาสา จังหวัดยะลา ตั้งแต่วันที่ 1-30 ก.ย 60 มีผู้มาลงทะเบียน ทั้งสิ้น 39,397 คน (คิดเป็นร้อยละ 7.56 ของ จำนวนประชากร) แบ่งเป็น อ.เมือง ยะลา จำนวน 11,290 คน อ.เบตง จำนวน 3,674 คน อ.บันนังสตา จำนวน 3,720 คน อ.ธารโต จำนวน 1,768 คน อ.ยะหา จำนวน 5,142 คน อ.รามัน จำนวน 9,954 อ.กาบัง จำนวน 1,883 คน และ อ.กรงปินัง จำนวน 1,966 คน   โดยงาน 8 ประเภท ที่มีประชาชนจิตอาสามาลงทะเบียน แบ่งเป็น ดอกไม้จันทน์ มีผู้ลงทะเบียน 3,108 คน งานประชาสัมพันธ์ มีผู้ลงทะเบียน 3,999 คน งานโยธา มีผู้ลงทะเบียน 1,717 คน งานขนส่ง มีผู้ลงทะเบียน 752 คน งานบริการ มีผู้ลงทะเบียน 18,788 คน งานแพทย์ มีผู้ลงทะเบียน 2,760 คน งานรักษาความปลอดภัย มีผู้ลงทะเบียน 7,191 คน และ งานจราจร มีผู้ลงทะเบียน 1,082 คน  ซึ่งประเภทงานบริการ มีประชาชนเลือกลงทะเบียนมากที่สุด รองลงมา เป็นงานรักษาความปลอดภัย งานประชาสัมพันธ์ และงานดอกไม้จันทน์